熱刺爭前4受打擊 李察利臣因傷無緣鬥森林
2024年04月06日 15:01
東網電視
更多新聞短片
李察利臣(右)受膝傷問題困擾。(Getty Images)
熱刺繼上場英超被韋斯咸逼和1比1之後,再受打擊,前鋒李察利臣因為受到膝傷問題困擾,無緣周一(8日)凌晨英超主對諾定咸森林,難免削弱攻力,影響爭奪前4位下屆歐聯入場券機會。
李察利臣曾於2月中受傷,缺陣1個月,呢位26歲巴西國腳復出之後,近3場都係後備上陣,由於傷勢仲未完成康復,導致影響發揮,所以領隊普斯迪高路決定嚟緊對諾定咸森林,收起李察利臣,畀佢有足夠時間處理傷患問題。
另外,翼鋒比蘭莊臣上仗傷出,但應該可以上陣鬥森林。熱刺近3場聯賽僅取得1勝1和1負,落後第4位阿士東維拉2分,但踢少對方1場,仍然有望反超前,重返前4位。